فرانسسکو المیڈا

فرانسسکو المیڈا ، ، پیدائش: 1450ء - وفات: یکم مارچ 1510ء) پرتگیزی امیر البحر، مہم جو اور ہندوستان میں پرتگال کا پہلا وائسرائے تھا۔ وہ سب سے پہلے 1503ء میں ایک بحری بیڑا لے کر ہندوستان آیا۔ اس وقت یہ کیپٹن میجر تھا۔ اس نے کالی کٹ پر حملہ کیا۔ وہاں کے راجا کو شکست دے کر ہندوستان میں پہلی پرتگالی حکوت قائم کی جسے پرتگیزی ہند کہا جاتا ہے۔

 حالات زندگی 
فرانسسکو المیڈا 1450ء کو لزبن، پرتگال میں پیدا ہوئے۔ وہ سب سے پہلے 1503ء میں ایک بحری بیڑا لے کر ہندوستان آیا تھا اور کالی کٹ پر حملہ کیا۔ کالی کٹ کے راجا کو شکست دے کر ہندوستان میں پرتگالی کی حکومت قائم کی۔ پرتگال بادشاہ نے 1505ء میں انھیں وائسرائے بنا کر دوبارہ ہندوستان میں بھیجا۔ افریقہ کے مشرقی ساحل پر متعدد قلعے تعمیر کرائے۔ کئی ہندوستانی حکمرانوں سے اپنی طاقت اور فرمانروائی منوائی، مسالوں کی منافع بخش تجارت کو عربوں سے چھین لیا۔ افریقہ میں اس نے کلوا میں ایک قلعہ تعمیر کیا۔ کینیا میں ممباسا کو جلا کر خاکستر کر دیا اور ہندوستان کے مغربی ساحل پر اپنے تسلط اور طاقت کو مضبوط کیا تاکہ ایک طرف نہ صرف مسالوں کا مرکز قبضہ میں آ جائے بلکہ ایشیا سے پرتگال تک بحری راستہ قزاقوں اور دوسری بحری طاقتوں کے حملوں سے محفوظ رہے۔ مصریوں نے اس بڑھتے ہوئے خطرے کو دیکھ کر ایک بڑا بحری بیڑا تعمیر کیا اور 1508ء میں المیڈا کے بیٹے کو بحری جنگ میں شکست دی۔ 1509ء میں ڈیوڈ کے قریب المیڈا کے بحری بیڑے اور مصریوں اور اس کے حلیف ہندوستانی حکمرانوں کے کے مشترکہ بحری بیڑے کے درمیان سخت جنگ ہوئی۔ اس جنگ میں المیڈا کو فتح حاصل ہوئی۔ اسی جنگ کے بعد پرتگالی حکومت نے اس کی جگہ البو قرق کو وائسرائے بنا کر ہندوستان بھیجا۔ پہلے المیڈا نے اس فیصلے کو ماننے سے انکار کیاجامع اردو انسائکلوپیڈیا (جلد 2، تاریخ)، قومی کونسل برائے فروغ اردو زبان نئی دہلی، 2000ء، ص 44 لیکن بعد میں اختیارات نئے وائسرائے کے حوالے کر دیے۔ المیڈا ہندوستان سے بذریعہ بحری جہاز پرتگال لوٹ رہا تھا تو یکم مارچ 1510ء میں جنوبی افریقہ کے ساحلی علاقے اور موجودہ کیپ ٹاؤن کے قریب قبائلیوں نے اسے قتل کر دیا۔جامع اردو انسائکلوپیڈیا (جلد 2، تاریخ)، قومی کونسل برائے فروغ اردو زبان نئی دہلی، 2000ء، ص 45فرانسسکو المیڈا، دائرۃالمعارف برطانیکا آن لائن

 مزید دیکھیے 
 پرتگیزی ہند
 پرتگیزی ایسٹ انڈیا کمپنی
 پرتگیزی سلطنت
 پرتگیزی فتح، محکمہ سیاحت حکومت گوا

 حوالہ جات 

زمرہ:1450ء کی پیدائشیں
زمرہ:1510ء کی وفیات
زمرہ:وائسرائے ہند
زمرہ:کیرلا میں پرتگیزی
زمرہ:لزبن کی شخصیات
زمرہ:سولہویں صدی کی پرتگالی شخصیات
زمرہ:سولہویں صدی کے مستکشفین
زمرہ:ایشیا کے مہم جو
زمرہ:پرتگال کی بحری تاریخ
زمرہ:پرتگیزی مستکشفین
زمرہ:1450ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پرتگالی سیاست دان
زمرہ:پندرہویں صدی کے مستکشفین
زمرہ:کپتان
زمرہ:تاریخ پرتگال